2025. szeptember 4.

Persil CSR kampány

**A folt eltűnik, a segítség nyomot hagy**

**A Persil szeptemberben futó CSR-kampányában minden megvásárolt Persil termék után 25 forinttal támogatja a segítő kutyák kiképzését és az állatasszisztált terápiákat. A vásárlók így egyszerű döntéssel hozzájárulhatnak a vakvezető kutyák, valamint a mozgásfejlesztő és terápiás kutyaprogramok megvalósításához, amelyek gyermekek, idősek és fogyatékossággal élők mindennapjait teszik könnyebbé és teljesebbé.**

Egy vásárlási döntés is óriási segítséget jelenthet. A Persil szeptember 1. és 30. között minden eladott terméke után 25 forinttal támogatja a segítő kutyák kiképzését és a terápiás programokat. A promócióban a legnagyobb üzletláncok is részt vesznek, így bárhol is vásárol – a Tesco, Interspar, Spar, Auchan, Penny, Aldi, Lidl, Rossmann, DM, Metro, CBA, Coop, Reál, EcoFamily, Plus Market, Goods Market vagy Azúr polcain – minden Persil számít. Az összegyűlt támogatási összeg egyenlő arányban kerül szétosztásra három kedvezményezett alapítvány között, akik nap mint nap azon dolgoznak, hogy négylábú segítők révén jobbá tegyék emberek körülményeit.

**Kutyák, akik igazi társakká válnak**

A segítő kutyák nemcsak a mindennapokat könnyítik meg, hanem biztonságot, önállóságot és lelki támaszt is nyújtanak. Segítik a mozgáskorlátozottakat, támogatják a látássérülteket a közlekedésben, reagálnak hangokra, és szükség esetén jeleznek, valamint nyugalmat hoznak szorongás, trauma vagy stressz idején. Munkájukkal nem csupán szolgálatot teljesítenek – szeretetteljes társakká válnak, akik alapjaiban változtathatják meg emberek életét.

**A kampány által támogatott alapítványok**

*Csiga-Biga Mozgás- és Képességfejlesztő Alapítvány –* Szakképzett terapeutáik és négylábú segítőik játékos foglalkozásokkal fejlesztik a speciális nevelési igényű vagy fejlődésükben elmaradt gyermekek mozgását, kommunikációs és szociális készségeit. A kutyák jelenléte motiváló és oldja a gátlásokat, így a fejlesztés vidám élménnyé válik.

*Csodakutya Állatasszisztált Terápiás Közhasznú Alapítvány –* Programjaikkal gyermekeknek, felnőtteknek és időseknek egyaránt segítenek. Legyen szó idősotthonok lakóinak felvidításáról, iskolai stresszoldásról vagy sérült emberek rehabilitációjáról.

*Baráthegyi Vakvezető és Segítő Kutya Iskola Alapítvány –* Fő küldetésük, hogy szakszerűen kiképzett vakvezető kutyákkal segítsék a látássérülteket az önálló életben. Minden átadott kutya, hűséges társként nemcsak a biztonságos közlekedést teszi lehetővé, de hozzájárul ahhoz is, hogy gazdája teljesebb életet élhessen.

„Nagyon örülünk annak, hogy vásárlóinkkal közösen segíthetjük a segítő kutyák munkáját. A Persil kampány túlmutat a tisztaságon: arról szól, hogy felelősségvállalással valódi változást érhetünk el – embereknek és állatoknak egyaránt” – mondta Erdődi Anna Junior Brand Manager.

A kampány időszakában a **Persil Roadshow** igazi élményprogramokat kínál kicsiknek és nagyoknak egyaránt. Két fővárosi és egy vidéki helyszínen – Duna Pláza, Budapest, 09.06-09.07; Árkád, Győr, 09.13-09.14; Allee Mall, Budapest 09.20-09.21 – várják az érdeklődőket. A látványos standoknál „A nagy Persil-küldetés” interaktív programjai szórakoztató formában érzékeltetik, milyen kihívásokkal élnek együtt a fogyatékossággal élők:

• Láss a kezeddel: csupán tapintás alapján kell felismerni formákat.

• Mi ez a hang?: Hallás után kell beazonosítani a mosás ismerős hangjait.

• Szóvadászat: hang nélkül, szájról olvasással kell kitalálni szavakat.

A kampányról bővebben a Persil oldalán olvashat: <https://www.persil.hu/csr.html>

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2024-es pénzügyi évben a Henkel több, mint 21,6 milliárd euró árbevételt és mintegy 3,1 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte mintegy 47 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: vallalati.kommunikacio@henkel.com